શહેરના ગાંધીગ્રામમાં આવેલ વીતરાગ સોસાયટીમાં રહેતા અને કુવાડવા રોડ ઉપર આવેલ આશીષ ટ્રેડર્સ નામની રૂ ની પેઢીમાં છેલ્લા 15 વર્ષથી માર્કેટિંગ મેનેજર તરીકે નોકરી કરતા વિનોદભાઈ ઉર્ફે વિનુભાઈ લીલાધરભાઇ દાવડા નામના 65 વર્ષીય લુહાર વૃધ્ધે પ્રનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગઈકાલે સવારે ઓફિસે ગયા બાદ સાંજે પોતે ઓફિસે હતા દરમિયાન એકાઉન્ટનું કામકાજ સંભાળતા પરેશભાઈ શીંગાળા ત્યાં આવ્યા હતા અને પોતાને દાંતમાં તકલીફ હોવાથી ડોક્ટરને દેખાડવા જવાનું હોવાથી પેઢીના 1,86 લાખ રૂપિયા તેઓને સાચવવા આપ્યા હતા જે પૈસાએ તેઓએ ઘરે લઇ જવાનુ અને સવારે ફરી પેઢીએ લઇ આવવા જણાવ્યું હતું આ પૈસા એક લાલ કલરની કપડાંની થેલીમાં રાખ્યા હતા પોણા નવેક વાગ્યે પેઢીએ આપેલ એક્ટિવા લઈને તેની ડેકીમાં પૈસા મૂકીને હું ઘરે જવા નીકળ્યો હતો હોસ્પિટલ ચોકથી જામટાવર ચોક થઇ પોલીસ કમિશ્નરના બંગલા તરફથી ઘરે જતો હતો ત્યારે રૂડા બિલ્ડીંગ પાસે જ એક બાઇકમાં ત્રણ શખ્સો મંકી ટોપી અને બુકાની પહેરીને ધસી આવ્યા હતા અને એક્ટિવા આંતરી એક શખ્સે ચાલુ બાઇકે પાટુ મારતા હું પડતા પડતા બચી ગયો હતો અને એક્ટિવા ઉભું રાખતા જ ત્રણેય શખ્સો પૈકી બે શખ્સોએ આવી માર મારવાની બીક દેખાડી ચાવી ઝૂંટવી લીધી હતી અને ડેકી ખોલી રોકડા 1.86 લાખ ભરેલી થેલી લઇ નાશી છૂટ્યા હતા દેકારો કરતા પાનની દુકાનેથી લોકો ધસી આવ્યા હતા એ પૈકી એક શખ્સે લુટારુઓનો પીછો પણ કર્યો હતો પરંતુ સાંઢીયા પુલ તરફ આરોપીઓ નાશી જવામાં સફળ રહ્યા હતા